U-I-244/03
Natisni
Opravilna št.:
U-I-244/03
Datum odločitve:
22. 1. 2004
ECLI:
ECLI:SI:USRS:2004:U.I.244.03
Akt:
Odlok o proračunu Občine Mengeš (Uradni vestnik Občine Mengeš, št. 5/03)
Izrek:
Pobuda za začetek postopka za oceno ustavnosti in zakonitosti Odloka o proračunu Občine Mengeš (Uradni vestnik Občine Mengeš, št. 5/03) se zavrže.
Evidenčni stavek:
Župan izkazuje pravni interes za vložitev pobude za oceno ustavnosti in zakonitosti predpisa, ki neposredno posega v njegove, županske pravice, pravne interese oziroma pravni položaj. Ker v predmetni zadevi pobudnik ni izkazal, da gre za poseg take vrste, je Ustavno sodišče pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4. - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Župan Občine Mengeš
Datum vloge:
17. 12. 2003
Vrsta odločitve:
sklep
Vrsta rešitve:
zavrženje
Dokument:
US23016
Dokument v PDF obliki:
U-I-244-03.pdf
116 KB
Prenesite datoteko
U-I-244/03
22. 1. 2004
SKLEP
Ustavno sodišče je v postopku za preizkus pobude Župana Občine Mengeš, ki ga zastopa Tomaž Toplak, odvetnik v Ljubljani, na seji dne 22. januarja 2004
sklenilo:
Pobuda za začetek postopka za oceno ustavnosti in zakonitosti Odloka o proračunu Občine Mengeš (Uradni vestnik Občine Mengeš, št. 5/03) se zavrže.
Obrazložitev
1. Župan Občine Mengeš vlaga pobudo za oceno ustavnosti in zakonitosti Odloka o proračunu Občine Mengeš (v nadaljevanju Odlok), ki je bil sprejet dne 9. 7. 2003 na 8. redni seji Občinskega sveta in objavljen v občinskem uradnem glasilu dne 20. 7. 2003. Meni, da je Odlok v neskladju z Ustavo ter z 10. členom Zakona o javnih financah (Uradni list RS, št. 10/99 in nasl. - ZJF), ker nima načrta razvojnih programov, in s 57. členom Zakona o lokalni samoupravi (Uradni list RS, št. 72/93 in nasl. - ZLS), ker ne vključuje vseh obveznosti in izdatkov.
2. Na podlagi prvega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) ima vsakdo pravico vložiti pobudo za začetek postopka za oceno ustavnosti in zakonitosti predpisa, če izkaže svoj pravni interes. Po določbi drugega odstavka 24. člena ZUstS je pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Navedeno pomeni, da župan izkazuje pravni interes za vložitev pobude za oceno ustavnosti in zakonitosti predpisa, ki neposredno posega v njegove, županske pravice, pravne interese oziroma pravni položaj. Vendar v predmetni zadevi pobudnik ni izkazal, da bi izpodbijani Odlok vplival na njegov položaj Župana oziroma na pravice in pravne dolžnosti, ki jih ima kot Župan. Zato je Ustavno sodišče pobudo zavrglo, ne da bi se spuščalo v pravilnost pooblastila.
3. Ustavno sodišče je sprejelo ta sklep na podlagi 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: podpredsednik dr. Janez Čebulj ter sodnice in sodniki Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Podpredsednik
dr. Janez Čebulj